આ કાર્યક્રમમાં સંસ્થાનાં ચેરમેન અપૂર્વભાઈ મણીઆરે મંચસ્થ મહાનુભાવો અને ઉપસ્થિત સૌ મહેમાનોનું સ્વાગત કરતા જણાવ્યું હતું કે, ગુજરાત પ્રદેશ કક્ષાએ વિદ્યાભારતી સંલગ્ન વિદ્યાલયો અને તેમના છાત્ર સન્માનનો કાર્યક્રમ રાજકોટ સરસ્વતી વિદ્યામંદિર સંકુલના યજમાનપદે સૌ પ્રથમવાર યોજાઈ રહેલ છે. વિદ્યાભારતી સંસ્થા ગુણવત્તાસભર અને મૂલ્યનિષ્ઠ શિક્ષણની સાથે ભારતીય સંસ્કૃતિ જતન અને રાષ્ટ્રને કર્તવ્યનિષ્ઠ નાગરિકો સમર્પિત કરવામાં અગ્રેસર છે. સરસ્વતી શિશુમંદિરોમાં બાળકોના સર્વાંગી વિકાસ પર ખાસ ધ્યાન કેન્દ્રિત કરી તેમની આંતરિક અને બાહ્ય શક્તિને પ્રોત્સાહિત પણ કરવામાં આવે છે.